
Ρειςϊθ 2 




Η μπροσούρα "Μία βιβλιοθήκη στην εποχή της πληροφορίας" παρουσιάστηκε στην 
πρώτη εκδήλωση του Αρχείου 71 στο κατειλημμένο κτίριο της Καλλιδρομίου και 
Ζωσιμάδων στα Εξάρχεια, τον Δεκέμβρη του 2011. Σκοπός τπς είναι η παρουσίαση του 
εγχειρήματος του Αρχείου 71. 

Το Αρχείο 71 ανοίγει για όσους και όσες θέλουν να το επισκέπτονται κάθε Πέμπτη 5.00- 
8.00μμ και Σάββατο 12-4μμ. 

Επίσης, για επικοινωνία μπορείτε να στέλνετε και στην ηλεκτρονική θυρίδα: 
3τχθίο71@γ9ήοοχοιη 

Αθήνα, Δεκέμβριος 2011 

Ο σύγχρονος αναλφαβητισμός 

Μία λέξη αρκεί για να περιγράφει τπ σχέση των κοινωνιών μας σήμερα με τπ γνώση: 
αναλφαβητισμός. Μάλιστα, επιστρατεύουμε με την πλήρη, κυριολεκτική έννοια τον όρο 
αναλφαβητισμό, εγκαλώντας δηλαδή στη μνήμη τόσο την εποχή που οι καταπιεσμένες τά¬ 
ξεις δεν ήξεραν γραφή και ανάγνωση όσο φυσικά και τη βία που εντός της χτιζόταν αυτή 
η συνθήκη. Ναι, λοιπόν, η εποχή μας, παρότι υπερτεχνολογική, "εξελιγμένη" σε σχέση με 
τις προγενέστερες, δεν έχει κάνει ούτε σοφότερους ούτε διανοητικά ανώτερους τους 
"πρωτοκοσμικούς" υπηκόους. Αντιθέτως, οι κοινωνίες μας νοσούν εδώ και καιρό μέσα σε 
μια πρωτόγνωρη -αλλά όχι πρωτοφανή- κατάσταση διανοητικής φτώχειας, καθώς έχουν 
ωριμάσει και εκπαιδευτεί σε ένα περιβάλλον όπου αδυνατούν να κατανοήσουν τον κόσμο 
γύρω τους και άρα να εντοπίσουν τις αιτίες των προβλημάτων του. Λέμε πως αυτή η κα¬ 
τάσταση έχει, όπως τα πάντα, ιστορικό παρελθόν. Και πως στους καιρούς μας, αυτούς της 
βαθύτατης κρίσης, η διανοητική μας φτώχεια αποτελεί την κρίσιμη αιτία των υλικών μας 
προβλημάτων. 

Ένα καλό παράδειγμα για όσα λέμε είναι το πώς αντιμετωπίζεται αυτή η κρίση: η ιστο¬ 
ρική γνώση υποδεικνύει πως ενώ η κρίση που βιώνουμε είναι το αποτέλεσμα μιας μακρό¬ 
χρονης διαδικασίας υποτίμησης της εργατικής μας δύναμης, ενώ μας οδηγεί σε μια κατά¬ 
σταση όπου γινόμαστε ολοένα πιο "άχρηστοι" για εκμετάλλευση προς όφελος του κεφα¬ 
λαίου, με ό,τι αυτό σημαίνει για το μέλλον που μας επιφυλάσσουν (για παράδειγμα η γνώ¬ 
ση του παρελθόντος έχει σκληρά παραδείγματα να εγκαλέσει: δύο παγκόσμιους πολέ¬ 
μους), οι κυρίαρχες συζητήσεις και οι προβληματισμοί κάθε άλλο παρά εκκινούν από αυ¬ 
τά τα σημεία. Αντιθέτως, η όλη συζήτηση για την κρίση (στη δουλειά, στο σπίτι, στις πα¬ 
ρέες) περιστρέφεται γύρω από το λεξιλόγιο των αφεντικών και των συμβούλων τους: το 
δημόσιο χρέος, τα 5ρτθ9ά5, το ΔΝΤ, η τρόικα, και οι διεφθαρμένες κυβερνήσεις τούτης της 
χώρας. Με άλλα λόγια, σε ένα δρόμο που έχουν χαράξει με μέθοδο εδώ και πολλά χρό¬ 
νια τα αφεντικά (με την έννοια ότι μεταξύ τους έχουν συμφωνήσει σε ένα πράγμα: να πα¬ 
τήσουν πάνω μας), σε μια γραμμή που ακολουθεί αταλάντευτα η αστική τάξη καθώς προ- 
χωράει με συνείδηση του εαυτού της, του ρόλου της και της ιστορίας της μέσα στον καπι¬ 
ταλιστικό κόσμο, η τάξη μας εξακολουθεί να προχωρά ακόμα ψηλαφιστά, σχεδόν τυφλή. 
Κι όμως, όλα όσα μας παρουσιάζουν ως πρωτάκουστα προβλήματα είναι ήδη χιλιοειπω¬ 
μένα και δοκιμασμένα. Για παράδειγμα, στις τελευταίες σελίδες του πρώτου τόμου του Κε¬ 
φαλαίου του Μαρξ διαβάζουμε: 

Το σύστημα της δημόσιας πίστης, δηλ. των κρατικών χρεών, που τις αρχές του τις 
ανακαλύπτουμε κιόλας στο μεσαίωνα στη Γένουα και στη Βενετία, διαδόθηκε σ' ό¬ 
λη την Ευρώπη στη διάρκεια της περιόδου της μανιφακτούρας. (...)Το δημόσιο 
χρέος (...) βάζει τη σφραγίδα του στην κεφαλαιοκρατική εποχή... (...) σαν με μαγι- 

κό ραβδί, προικίζει το μπ παραγωγικό χρήμα με παραγωγική δύναμη και το μετα¬ 
τρέπει έτσι σε κεφάλαιο, χωρίς να είναι υποχρεωμένο να εκτεθεί στους κόπους και 
στους κινδύνους που είναι αχώριστοι από τη βιομηχανική μα ακόμα κι από την το- 
κογλυφική τοποθέτηση. Οι πιστωτές του δημοσίου στην πραγματικότητα δεν δί¬ 
νουν τίποτα, γιατί το ποσό που δανείζουν μετατρέπεται σε κρατικά ευκολομεταβι- 
βαστα χρεόγραφα, που στα χέρια τους εξακολουθούν να λειτουργούν, όπως θα λει¬ 
τουργούσαν αν ήταν ισόποσο μετρητό χρήμα. (...) Οι στολισμένες με εθνικούς τί¬ 
τλους μεγάλες τράπεζες ήταν από τη γέννηση τους απλώς εταιρίες ιδιωτών σπεκου- 
λάντπδων που στάθηκαν στο πλευρό των κυβερνήσεων και που χάρη στα προνό¬ 
μια πού πήραν, ήταν σε θέση να δανείζουν σε αυτές χρήματα. Γι' αυτό η διόγκω¬ 
ση τον δημόσιου χρέους δεν έχει άλλον πιο αλάθητο μετρητή από την προοδευτι¬ 
κή άνοδο των μετοχών αυτών των τραπεζών. 

Δημόσιο χρέος είναι λοιπόν -σύμφωνα με όσα μας διδάσκει η ιστορία- ένας μηχανισμός 
μεταβίβασης χρημάτων από το κράτος προς τις τράπεζες και τους καπιταλιστές με τους ο¬ 
ποίους οι τράπεζες αλληλοδιαπλέκονται. Η κυρίαρχη αφήγηση σκόπιμα σήμερα αναδει- 
κνύει τον μηχανισμό αυτόν ως μια διαδικασία όπου "κλέφτες" τραπεζίτες συνδιαλέγονται 
κάτω από το τραπέζι με "προδότες" πολιτικούς, οι οποίοι είναι τέτοιοι γιατί δέχονται να εκ¬ 
χωρήσουν το δημόσιο χρήμα σε απατεώνες. Οι τραπεζίτες όμως δεν είναι χτεσινοί και κλέ¬ 
φτες, όπως και οι πολιτικοί επίσης δεν είναι χτεσινοί ή προδότες. Η συνδιαλλαγή τους μέ¬ 
σω δημόσιου χρέους είναι η φυσιολογική λειτουργία του καπιταλιστικού μηχανισμού. Ενώ 
λοιπόν στα μέρη μας το δημόσιο χρέος αναδύθηκε σαν κάτι πρωτόγνωρο, στην ουσία 
πρόκειται για μια λειτουργία με ιστορικό βάθος και εμπειρία άνω των τετρακοσίων χρόνων. 

Το θέμα μας φυσικά εδώ δεν είναι η ανάλυση της κρίσης. Όμως να που σκέψεις σαν τις 
παραπάνω, ενώ θα έπρεπε να αποτελούν κοινό τόπο για τους από κάτω, ενώ θα έπρεπε 
να είναι βαθιά εντυπωμένες στη μνήμη τους, σήμερα μπορεί και να φαντάζουν εξωπραγ¬ 
ματικές! Κι αυτή είναι η μεγαλύτερη νίκη που έχουν καταφέρει οι ηγέτες μας μέχρι στιγ¬ 
μής, ίσως μεγαλύτερη κι από την κλοπή που διαπράττουν στους μισθούς μας. Γιατί είναι 
μια νίκη που έχει στηριχτεί στην κλοπή της γνώσης και της ιστορίας του ταξικού πολέμου 
προς όφελος της αστικής τάξης. Γιατί αυτή η κλοπή έχει παράξει μια αφήγηση για τον κό¬ 
σμο εντελώς ακίνδυνη για τα συμφέροντά της κι εντελώς επιζήμια για τα δικά μας ως ερ¬ 
γατών. Γιατί καταλήγει έτσι να είναι μια νίκη πάνω στους τρόπους που σκεφτόμαστε και ά- 
ρα στους τρόπους που πολεμάμε. 



Η γνώση είναι δύναμη αλλά κάπου χάθηκε στα 6γΙθ5... 

Η καλύτερη απόδειξη του γεγονότος ότι η γνώση είναι δύναμη είναι η ποσότητα και η 
ποιότητα της βίας που έχουν κατά καιρούς επιστρατεύσει οι κυρίαρχοι για να κρατούν συ¬ 
νεχώς στα σκοτάδια και την καθηλωτική άγνοια τους πραγματικούς δημιουργούς του 
πλούτου αυτού του πλανήτη. Γι' αυτό κι ανέκαθεν για τους προλετάριους, τις αντιστάσεις 
τους και τους αγώνες τους, ήταν ζωτικής σημασίας το χτίσιμο του δικού τους σώματος 
ιδεών για τη ζωή, τις κοινωνικές σχέσεις εκμετάλλευσης και τον κόσμο συνολικότερα. Κι αυ¬ 
τό ακριβώς το σώμα ιδεών ήταν που δέχτηκε μέσα στην ιστορία τις αλλεπάλληλες επιθέ¬ 
σεις των αφεντικών. Η επίθεση π.χ. στη γνώση και τον έλεγχο των γυναικών επί των σω¬ 
μάτων τους τον 16ο αιώνα είχε ως αποτέλεσμα την αποξένωσή τους από τα ίδια τους τα 
4 

σώματα και την εγκαθίδρυση του γιατρού ως του μοναδικού και αδιαμφισβήτητου γνώ¬ 
στη, θεραπευτή και καθοδηγητή της αναπαραγωγικής και σεξουαλικής τους δραστηριότη¬ 
τας. Άλλο ενδεικτικό παράδειγμα που καθόρισε για πολλά χρόνια τον 20ο αιώνα: η επίθε¬ 
ση στη γνώση και τον έλεγχο πάνω στην παραγωγή αγαθών που κατείχαν οι μάστορες τον 
19ο αιώνα και που οδήγησε στην επιβολή της αλυσίδας συναρμολόγησης και την υποβάθ- 
μιση της εργασίας. 

Η ιστορία από την άλλη της ανήσυχης και πλούσιας σε δημιουργικότητα τάξης μας έχει 
να επιδείξει πάμπολλα παραδείγματα από τα δικά της σχολεία, τις δικές της μορφωτικές θε- 
σμίσεις, προς όφελος των δικών της συλλογικών συμφερόντων (τα μορφωτικά σεμινάρια 
των μαστόρων τον 19ο αιώνα, τις εκστρατείες για να μάθουν γραφή και ανάγνωση οι Ιτα¬ 
λοί εργάτες στις αρχές του αιώνα, τις εργατικές κολεκτίβες αυτομόρφωσης την περίοδο επέ¬ 
λασης του φασισμού στην Ισπανία το 1936, τους παραγωγικούς πειραματισμούς στη μου¬ 
σική μέσα στις κοινότητες των μαύρων σκλάβων στις ηπα στις αρχές του 20 ου αιώνα κ.ο.κ.). 

Σήμερα, είθισται να αντιμετωπίζουμε με τεράστια συγκατάβαση αυτά τα αλλοτινά κα¬ 
τορθώματα. Κι ένας από τους λόγους που κατατάσσουμε αυτό το κομμάτι της ιστορίας της 
τάξης μας στο σύμπαν της γραφικότητας, πέρα από το ότι οικειοθελώς υπογράψαμε το 
διαζύγιο από την ταξική μας μνήμη, είναι ότι είμαστε διαποτισμένοι από την ψευδαίσθη¬ 
ση πως η γνώση όλου του κόσμου βρίσκεται σήμερα μέσα στις μνήμες των υπολογιστών 
μας, στις πληροφορίες που χάρη στην πληροφορική και το διαδίκτυο ταξιδεύουν γοργά 
σε όλον τον πλανήτη, στα γεγονότα που σε κλάσματα δευτερολέπτου τα βρίσκουμε σερ¬ 
βιρισμένα στις οθόνες μας. Τίποτα δεν μένει κρυφό, όλοι έχουν πρόσβαση στην ενήμερω- 
ση, κι όλοι σε τούτη την κοινωνία μπορούν με δύο τρία κλικ στο 9009 Ι 6 να μάθουν από 
το ποιοι πολέμησαν στον Β' Παγκόσμιο Πόλεμο μέχρι τους τρόπους αντιμετώπισης της... 
ημικρανίας! 

Κατά τη γνώμη μας, η ανάπτυξη της πληροφορικής που εξελίσσεται αλματωδώς από τις 
αρχές της δεκαετίας του 1 60 και μετά, εξαρχής δεν ήταν μια τυχαία διαδικασία που εξελίσ¬ 
σεται με αποκλειστικό καύσιμο κάποια "ανθρώπινη ροπή προς την ατέρμονη τεχνολογική 
πρόοδο", αλλά μια διαδικασία βαθιά πολιτική με βαρύτατο ταξικό πρόσημο. Δεν είναι αυ¬ 
τός ο σκοπός μας εδώ, μπορούμε ωστόσο να προσπαθήσουμε να πάρουμε μια ιδέα. Το 
1948 λοιπόν, ο μαθηματικός ΝοιΙοθιΙ \Α/θίηθτ δημοσίευσε ένα κείμενο που θα αποδεικνυό- 
ταν θεμελιώδες για την περαιτέρω θεωρητική ανάπτυξη της πληροφορικής επιστήμης. Ο 
τίτλος αυτού του κειμένου ήταν κατά τη γνώμη μας ενδεικτικός: 

"Κυβερνητική, ή έλεγχος και επικοινωνία στο ζώο και τη μηχανή" 1 . 

Δεν χρειάζεται να εμπλακεί κανείς στο μάλλον στρυφνό περιεχόμενο για να εκπλαγεί πρώ¬ 
τα και κύρια από την τεράστια φιλοδοξία που κρύβεται πίσω από αυτόν τον περίεργο τί¬ 
τλο. Πράγματι, οι δύο ισοδυναμίες που εγκαλούνται εδώ (η ισοδυναμία μεταξύ ζωικού και 
μηχανικού και η ισοδυναμία μεταξύ "επικοινωνίας" και "ελέγχου") δεν ήταν πρωτοφανείς 
για τις ταξικές κοινωνίες. Η ταύτιση του ζώου με τη μηχανή είναι η ιδεολογική μέθοδος μέ¬ 
σω της οποίας, δια στόματος Κθηε Οθ509Γίθ5, η νεογέννητη αστική τάξη του 1 7ου αιώνα 
είχε προαναγγείλει τη μελλοντική σχέση της με τη φύση που φυσικά ήταν σχέση, όχι πια 
συμβίωσης, αλλά εκμετάλλευσης. Η ταύτιση της "επικοινωνίας" με τον "έλεγχο" από την 
άλλη, είναι η πάγια επιδίωξη μιας τάξης (της αστικής τάξης) που καταλαβαίνει τις ανθρώ- 


1. ΝογΒθιΙ ννίθηθΓ, Ογύείηεϋε 5: Ο ϋοηΐίοΐ αηά ϋοηιηυηίεαϋοη ίη ΐΗε ΑηίιναΙ αηά ΐΗε ΜαεΗίηε, ΡβγΒ, 
(Ηθΐτη3πη & Οθ) & ΟΒτηύ. Μ355. (ΜΙΤ Ργθ5$), 1948. 

πίνες σχέσεις αποκλειστικά σαν σχέσεις καταναγκασμού και εκμετάλλευσης, που πολύ θα 
ήθελε οτιδήποτε "επικοινωνείται" να είναι εντολές. Αλλά π καινοτομία και π τεράστια φιλο¬ 
δοξία που κρύβονταν στον τίτλο του βιβλίου ήταν η σύνδεση των δύο ισοδυναμιών. Ο 
\Λ/θίηθΓ δεν εγκαλούσε απλά παλιές ιδέες: φιλοδοξούσε να εγκαθιδρύσει μια νέα σχέση με¬ 
ταξύ του ζωικού και του μηχανικού και φιλοδοξούσε αυτή η σχέση να είναι σχέση ελέγχου 
η οποία εγκαθιδρύεται μέσω "επικοινωνίας" 2 . Μαζί φιλοδοξούσε να ανανοηματοδοτήσει 
την έννοια της "επικοινωνίας", να μεταφράσει το σύνολο των κοινωνικών σχέσεων σε σχέ¬ 
σεις ελέγχου, όχι πια μέσω της ιδεολογίας, αλλά μέσω άκαμπτων μηχανικών διατάξεων. 

Το ποιος θα έλεγχε ποιον στον κόσμο της κατά \Λ/θίηθΓ επικοινωνίας, δεν χωρούσε αμ¬ 
φιβολία: η επιδίωξη του ελέγχου του νεκρού πάνω στο ζωντανό (της μηχανής πάνω στον 
εργάτη) είναι το βασικό μοτίβο κάθε χώρου της καπιταλιστικής παραγωγής. Το πώς από 
την άλλη θα γινόταν η εγκαθίδρυση αυτής της συνθήκης ήταν λιγότερο προφανές. Αν πι¬ 
στέψουμε τις βιβλιοκριτικές που δέχτηκε το βιβλίο στα χρόνια μετά τη δημοσίευσή του 
(π.χ. το 1953), "ο \Λ/ίθηθΓ ελάχιστες ελπίδες [έτρεφε] για την εφαρμοσιμότητα της Κυβερ¬ 
νητικής στο πραγματικό κοινωνικό περιβάλλον" 3 . 

Αλλά τα πράγματα έχουν τον τρόπο τους να αλλάζουν. Από το 1965 και μετά, οι ιδέες 
του \Λ/θίη 0 Γ απέκτησαν νέα επικαιρότητα και τα επιστημονικά ρΓθ]θοΙ που ακολουθούσαν 
αυτές τις ιδέες απέκτησαν νέες χρηματοδοτήσεις. Με τον θανάσιμο φόβο, που προκαλού- 
σε το επαναστατημένο προλεταριάτο, να τούς δίνει φτερά, τα αφεντικά αυτού του κόσμου 
και οι ειδικοί τους ξεκίνησαν να αναζητούν από το μηδέν νέους τρόπους παραγωγής και 
νέους τρόπους αναπαραγωγής της εργατικής δύναμης, νέες έννοιες του αρσενικού και του 
θηλυκού, νέες έννοιες του ζωντανού και του νεκρού. Η επιστήμη της πληροφορίας στάθη¬ 
κε πολύτιμο εργαλείο γι' αυτή την εκ βάθρων αλλαγή του κόσμου 4 . Σήμερα, με την πολυ¬ 
τέλεια της γνώσης των χρόνων που έχουν περάσει από το 1948, μπορούμε να δούμε την 
κατά \Λ/θίηθτ έννοια της πληροφορίας να εφαρμόζεται στον πραγματικό κόσμο γύρω μας. 
Ο εξωτισμός του 1948 έχει χαθεί, έχει αντικατασταθεί από την πραγματικότητα. Και οι φι¬ 
λοδοξίες καθολικής εφαρμογής που παλιά φαίνονταν ανεδαφικές, τώρα έχουν γίνει κοινός 
τόπος. Γιατί όλοι συμφωνούμε ότι αυτό το πράγμα που λέγεται "πληροφορία" υπάρχει. Εί¬ 
ναι ο κοινός τρόπος να μιλάμε για τα περιεχόμενα του εγκεφάλου μας και τα περιεχόμενα 
του πυρήνα των κυττάρων μας, για τα περιεχόμενα της πρωινής εφημερίδας και τα περιε¬ 
χόμενα της προκήρυξης που μάς μοίρασαν το πρωί στο δρόμο για τη δουλειά, για τα κοι¬ 
νωνικά συμβάντα και τις μικροσωματιδιακές διεργασίες. Είναι το δομικό συστατικό της μί¬ 
ας και κοινής γλώσσας που μπορεί να γίνει κατανοητή από μηχανές και ανθρώπους. 

Όπως είδαμε παραπάνω όμως, ήδη από τους πρώτους σχετικούς οραματισμούς, το συ- 

2. Η κατασκευή της ονομασίας "κυβερνητική" από μια ακατανόητη για το κοινό του \Λ/θίηθΓ ελληνική 
ρίζα έχει τη σημασία της. Προφανώς μέσα από τη χρήση των αγγλικών "ηιΙε" ή "μονειη" θα ηχούσε 
μια ανεπίτρεπτα περιγραφική κυριολεξία. 

3. Ε.νν. Ρ3Χ50Π, βιβλιοκριτική που δημοσιεύθηκε στο ]ουΓη3ΐ οί ΙΓιθ ΟρθΓ3ΐίοη5 Κθ5Θ3γοΓι 5οάθΙγ οί 
Αηΐθπεβ, νοΙ. 1, Νο. 4 (Αυμ., 1953). 

4. Μια περιγραφή της τεχνολογικής αναδιάρθρωσης που ξεκίνησε το 1973 και μια διορατική 
περιγραφή του ρόλου της πληροφορίας σε αυτή την αναδιάρθρωση μπορεί να βρει κανείς στο 
κείμενο του Ο. 03ίίεηΐζί5, "ΤΗε \ΝογΕ Εηείργ Ον'5/5 αηά ίΗε ΑροεαΙγρ^ε” το οποίο περιλαμβάνεται στο 
βιβλίο ΜίάηίμΓιΐ ΝοΙθ5, ΜίάηίρήΙ ΟΝ: \Λ/ογΙ<, Επεεμγ, ΝΛ/βγ, 1973 - 1992, ΑυΙοηοεηθάιβ, 1992. 

Το συγκεκριμένο κείμενο, μαζί με άλλα παρεμφερή βρίσκεται στα τελικά στάδια της έκδοσης από την 
εκδοτική ομάδα του αρχείου 71. 

ντακτικό των πληροφοριών μιλούσε για ένα και μοναδικό πράγμα: τον έλεγχο· ακριβέστε¬ 
ρα τον καπιταλιστικό έλεγχο και τπν εμβάθυνσή του σε νέα ανεξερεύνητα πεδία μέσω της 
μηχανικής μεσολάβησης. Αυτά τα πεδία είναι απροσμέτρητα και παραθέτουμε ένα ενδει¬ 
κτικό παράδειγμα στη λεζάντα τπς παρακάτω φωτογραφίας. Αν περιοριστούμε στο πεδίο 
που μας ενδιαφέρει, μπορούμε να υποστηρίξουμε ότι π έννοια τπς πληροφορίας, π αλλιώς 
π μεσολάβηση του υποσυνόλου των κοινωνικών σχέσεων που παλιότερα συνηθίζαμε να 
ονομάζουμε "γνώση" από νέες μηχανές, ήταν ιστορικά π μέθοδος με την οποία τα αφε¬ 
ντικά υπέσκαψαν εκ νέου αυτές τις σχέσεις, θρέφοντας τον σύγχρονο αναλφαβητισμό. 

Πράγματι, π πληροφορία ως π γλώσσα της καπιταλιστικής μηχανής κουβαλάει στα σπλά¬ 
χνα της δύο βασικές ιδέες: π πρώτη είναι π τερατώδης φιλοδοξία της καθολικότπτας σύμ¬ 
φωνα με τπν οποία όλα, και όταν λέμε όλα εννοούμε όλα, μπορούν να καταγραφούν και 
να αναχθούν σε 1 ογΙθ 5 πληροφορίας. Η δεύτερη, που όπως είδαμε περιληπτικά παραπά¬ 
νω, είναι περισσότερο πολιτικό πρόταγμα παρά ιδέα, είναι ότι το αποτέλεσμα έχει ένα και 
μόνο βαθύτερο στόχο: τον έλεγχο. Καθώς λοιπόν τα "όλα" μετατρέπονται σε πληροφορί¬ 
α, αποκόπτονται από την ιστορία τους, το κοινωνικό τους περιβάλλον, τις σχέσεις και τη γε¬ 
νεαλογία των υποκειμένων που τα παράγουν. Στον κόσμο τπς πληροφορίας τα πάντα συμ¬ 
βαίνουν σε ένα διαρκές παρόν (αφού το παρελθόν έχει παρέλθει ανεπιστρεπτί), τα ίδια τα 
υποκείμενα τπς ιστορίας έχουν φτιαχτεί και ξεππδήσει από το μηδέν. Και όπως είναι φυσι¬ 
κό για υποκείμενα που έχουν τέτοια ιδέα για τον εαυτό τους, εν τω μεταξύ έχουν απωλέ- 
σει κάθε ικανότητα συλλογικής αντίληψης των πραγμάτων π γνώση έχει πάψει να είναι κοι¬ 
νωνική σχέση και μετατρέπεται σε ατομική ιδιότητα. Δηλαδή, όπως λέγαμε και πριν: π κρί¬ 
ση είναι το δημόσιο χρέος που κάποια στιγμή εκτοξεύτηκε και έσκασε στην επιφάνεια... γι' 
αυτό ας γράψουμε "δημόσιο χρέος" στπ μπάρα του 9009 Ι 6 , ή ας φωνάξουμε κανέναν οι¬ 
κονομολόγο να μας παραθέσει αριθμούς κι εξισώσεις. 

Ας δούμε όμως και κάποια άλλα σχετικά όσο και αξιοσημείωτα φαινόμενα των καιρών 
μας. Η συντριπτική πλειοψπφία του νεανικού (κι όχι μόνο) πληθυσμού στις δυτικές κοινω¬ 
νίες, σήμερα, δεν διαβάζει εφημερίδες· το θεωρεί περιττό ή σκέτη προπαγάνδα των αφε¬ 
ντικών, ανώφελο να τπν παρακολουθεί κανείς. Ένα σεβαστό μέρος ενημερώνεται διαγώ¬ 
νια από τους τίτλους των ρεπορτάζ στις ιστοσελίδες των εφημερίδων. Ένα επίσης σεβαστό 




Η έννοια της κυβερνητικής κατά ΝογΘθγΙ \Λ/θίηθΓ 
ενσαρκώνεται υποδειγματικά σε αυτή τη διαφήμιση 
της φαρμακοβιομηχανίας. Εκτός πλάνου βρίσκεται ο 
"ζωντανός οργανισμός" (ο άνθρωπος με διαβήτη). 
Αριστερά η "μέτρηση", ή αλλιώς η εννόηση των 
ζωικών εκδηλώσεων ως πληροφορία. Στη μέση η 
μηχανή που μεσολαβεί, ερμηνεύει και ελέγχει. Δεξιά "η 
γνώση", όχι πια ως κοινωνική ιδιότητα του ζωντανού, 
αλλά ως ιδιότητα της μηχανής. Το ζωντανό και το 
νεκρό (ο ασθενής και η μηχανή) εννοούνται εδώ ως 
ένα και μοναδικό σύνολο -που βρίσκεται υπό 
επιστημονικό, άρα αδιαμφισβήτητο έλεγχο. Και η 
ποθητή "εφαρμοσιμότητα της κυβερνητικής στο 
κοινωνικό περιβάλλον" φαντάζει πολύ πιο ρεαλιστική 
απ' ό,τι το 1953. 

κομμάτι σερφάρει δίχως σαφή προσανατολισμό στο ίντερνετ κι επιμορφώνεται πολιτιστι¬ 
κά από το γουίυόθ. Ένα άλλο διαβάζει εκτενή κείμενα από τπν οθόνη, αγνοώντας το είδος 
και τη φύση της πηγής. Μια μεγάλη μερίδα αναζητεί λύσεις σε απορίες και προβλήματα 
μέσα από διαδικτυακά φόρουμ (από το πώς είναι τα πρώτα συμπτώματα μιας εγκυμοσύ¬ 
νης μέχρι το πώς να μαγειρέψει ένα φαί). Πολλοί μοιράζονται νέα και αξιολογούν εμπειρί¬ 
ες μέσω ίδοθόοοίς με επίκεντρο στην καθημερινότητα (και τον εντυπωσιασμό). Άλλοι θε¬ 
ωρούν ότι τα βιβλία και οι βιβλιοθήκες είναι παρωχημένα εργαλεία, αφού "όλη η έντυπη 
παραγωγή του πλανήτη χωράει σε ένα ίρ 3 ά" (αλλά ελάχιστοι μπορούν να υπερηφανευ- 
τούν ότι έχουν διαβάσει έστω ένα βιβλίο, είτε μέσω της συσκευής είτε και γενικότερα στη 
ζωή τους). Πολλοί αλληλοενημερώνονται για γεγονότα στέλνοντας IίηΙ< στα ηΐ 3 ίΙ. Ένα αξιο- 
σέβαστο, τέλος, μέρος αδυνατεί να διατυπώσει (γραπτώς ή προφορικώς) μια σκέψη με 
δομή και συνοχή. 

Ας μη γίνει βέβαια καμιά παρεξήγηση. Δεν είμαστε διόλου τεχνοφοβικοί κι ούτε εννοού¬ 
με ότι πρέπει να απορρίψουμε τις τεχνολογίες. Κατά τη γνώμη μας, οι τεχνολογίες, μπορεί 
να γεννιούνται ως όργανα του κεφαλαίου, ταυτόχρονα όμως π χρήση τους είναι μια διαρ¬ 
κής μάχη -ταξική μάχη. Το αν οι τεχνολογίες είναι "καλές" ή "κακές", κατά τη γνώμη μας 
δεν είναι ένα ζήτημα που θα έπρεπε να μάς απασχολεί -εκείνο που θα έπρεπε να μας α¬ 
πασχολεί είναι ο συγκεκριμένος τρόπος της ύπαρξής τους, η υβριδική οντολογία τους ως 
προϊόντα της ιστορίας των εμπόλεμων κοινωνικών σχέσεων. 

Κατά τη γνώμη μας λοιπόν οι τεχνολογίες και η χρήση τους είναι ένα διαρκές διακύβευ- 
μα του ταξικού πολέμου. Αυτό όμως δεν σημαίνει πως δεν πρέπει να αναγνωρίσουμε ότι 
προς το παρόν χάνουμε. Και ότι είναι ακριβώς η ήττα μας που έχει δημιουργήσει ένα πε¬ 
ριβάλλον πληθωρισμού των πληροφοριών, εντός του οποίου έχουν καταστραφεί σε σημα¬ 
ντικό βαθμό οι δυνατότητές μας να συγκροτούμε μια συνεκτική και συλλογική αντίληψη 
για τον κόσμο, από το μικροεπίπεδο της καθημερινότητας μέχρι τη μεγάλη κλίμακα των 
παγκόσμιων εξελίξεων. Μέσα σε αυτό το πληροφοριακό σύμπαν βρίσκουν απήχηση συ- 
νωμοσιολογικές θεωρίες και κάθε λογής αλλοπρόσαλλες ερμηνείες. Και μέσα σε αυτό το 
κλίμα οι κοινωνίες μας σήμερα παραμένουν αμήχανες και παραλυμένες μπροστά στις με¬ 
γάλες ανατροπές που βιώνουμε. Επειδή, ξαναλέμε, η σχέση μας με τη γνώση και την ι¬ 
στορία, μέσα από το πρίσμα που αναφέραμε παραπάνω, αλλά στην πραγματικότητα μέ¬ 
σω της μακρόχρονης ταξικής μας ήττας, έχει δεχτεί σφοδρότατη επίθεση. 

Εν πάσει περιπτώσει: έτσι είναι που χτίζεται ο νέος αναλφαβητισμός με αποδέκτη 
την εργατική τάξη. Όχι με τη στέρηση της γνώσης, όπως στον 19ο αιώνα, αλλά 
με την ανανοηματοδότηση της γνώσης, τη μεταμόρφωσή της σε πληροφορία 
(μια ανιστορική, ατομικίστικη "γλώσσα" που βασικό της σημαινόμενο είναι η 
εννόηση του ανθρώπου ως μηχανής υπό καπιταλιστικό έλεγχο) και την ακόλου¬ 
θη υπερπροσφορά της. Δηλαδή με τη διάδοση της αντίληψης σύμφωνα με την οποία η 
γνώση είναι ατομική ιδιότητα και όχι συλλογική κοινωνική σχέση, καθώς και με τη διάδο¬ 
ση της αντίληψης ότι τίποτα δεν έχει ιστορία, ότι όπως μας λέει ο 5 θΓ 0 |ίο ΒοΙο 9 Π 3 "το νέο 
είναι τόσο νέο, τόσο αδύνατον να συγκριθεί με οτιδήποτε παλιότερο, είναι τόσο πλούσιο 
σε μέλλον και φτωχό σε παρελθόν". 

Εμείς που φτιάχνουμε αυτό το αρχείο και τη βιβλιοθήκη από την άλλη, υποστηρίζουμε 
ότι τα πάντα σε αυτόν τον κόσμο είναι π ιστορία τους. Μόνο που η ιστορία για την οποί¬ 
α μιλάμε δεν βρίσκεται στις πληροφορίες, στο 9009 ΙΘ, στα πάνελ των ειδήσεων, στα ανα¬ 
ρίθμητα 0 Ι 095 που έχουν ξεφυτρώσει στο διαδίκτυο όπου ο καθένας εκθέτει την άγνοιά 

του υπό το μανδύα της άποψής του για το τι συμβαίνει. Η ιστορία για την οποία μιλάμε 
είναι π εμπόλεμη ιστορία, π ταξικά προσανατολισμένη γνώση. Αυτή π γνώση, η συλλογι¬ 
κά εμπόλεμη γνώση αυτού του κόσμου και της ιστορίας του, ήταν είναι και θα είναι για 
τους από κάτω μια διαρκής μάχη, όπου η αυτομόρφωση, η συλλογική εργασία, η συλλο¬ 
γική έρευνα, η κριτική και η αμφισβήτηση είναι τα μόνα ικανά στοιχεία που μπορούν να 
δώσουν περιεχόμενο και προοπτική στους αγώνες τους. 


Συλλογική εργασία και γνώση: ένα παράδειγμα 

Οι άνδρες και οι γυναίκες που επανδρώνουμε αυτό το συλλογικό αυτομορφωτικό εγχείρη¬ 
μα δεν ξεπήδησαμε από το πουθενά. Έχουμε τη δική μας συλλογική ιστορία και τη δική 

μας συλλογική σχέση με αυτό που εξακολουθούμε να αποκα- 
λούμε "γνώση". Κρίνουμε μάλιστα πως αυτή η συλλογική 
σχέση μάς έχει προμηθεύσει με πολύτιμες σχετικές εμπειρίες, 
κάποιες από τις οποίες μπορούν να χρησιμεύσουν ως παρά¬ 
δειγμα των σκοπών του εγχειρήματος που στήνουμε στο κα¬ 
τειλημμένο κτίριο του Αρχείου 71. 

Πολλοί λοιπόν από τους ανθρώπους που στελεχώνουν αυ¬ 
τό το εγχείρημα, πριν από μερικά χρόνια (το 2009) συμμετεί¬ 
χαν στην έκδοση της μπροσούρας που βλέπετε παραπάνω. Η 
υπογραφή της είναι "αυτόνομες ομάδες" και θέμα της είναι 
αυτό που ο κόσμος της πληροφορίας αποκαλεί "μεταναστευ- 
τικό πρόβλημα". 

Ακόμη και σήμερα νομίζουμε ότι το λεγόμενο "μεταναστευτι- 
κό πρόβλημα" είναι ένα από τα κατεξοχήν ζητήματα όπου επιδεικνύεται η τεράστια δύναμη 
και ο σκληρά ταξικός προσανατολισμός της αντίληψης των πραγμάτων που στα παραπάνω 
αποκαλέσαμε "πληροφορία". 

Πράγματι, κανείς δεν μπορεί να κατηγορήσει, ούτε την ελληνική κοινωνία, ούτε τους πα¬ 
ραγωγούς των πληροφοριών της, ότι σιωπούν γύρω από το ζήτημα. Από το 1990 και την 
είσοδο των πρώτων Αλβανών μεταναστών εργατών από τα βόρεια σύνορα, μέχρι το 2011 
και τα πτώματα που εξακολουθούν να ξεβράζονται στις ακτές του Αιγαίου, οι Έληνες έχουν 
εθιστεί σε ρεπορτάζ και αναλύσεις με επίκεντρο τους μετανάστες. Την περίοδο που ξεκι¬ 
νούσαμε την έρευνα που κατέληξε σε αυτή τη μπροσούρα (το 2008), η σχετική παραγω¬ 
γή πληροφοριών είχε καταλήξει σε ένα μονότονο βομβαρδισμό " πληροφοριών από τα σύ¬ 
νορα" με κοινό παρονομαστή το γνωστό "το καράβι γέμισε" - "η χώρα δεν χωράει άλ¬ 
λους" - "το κράτος προσπαθεί να θωρακίσει τα σύνορα" - "αλλά είναι ανίκανο και διε¬ 
φθαρμένο". 

Εδώ που τα λέμε ο ρυθμός και τα περιεχόμενα αυτού του πληροφοριακού βομβαρδι¬ 
σμού μάς ξένιζαν όσο δεν πήγαινε άλλο. Δηλαδή όντως, το ανίκανο ελληνικό κράτος προ¬ 
σπαθούσε να κλείσει τα σύνορά του και δεν τα κατάφερνε; Δηλαδή όντως, ο μακάβριος 
ρυθμός των πτωμάτων που ξεβράζονταν στις ακτές, η αυξανόμενη δύναμη των μαφιόζι- 
κων οργανώσεων των διακινητών, η κατάσταση των "παράνομων μεταναστών" στο εσω¬ 
τερικό της χώρας, είχαν ως κινητήριο δύναμη την κρατική ανικανότητα; 

Ο τρόπος με τον οποίο προσεγγίσαμε το ζήτημα, μας αποκάλυψε με τον πιο κατανοητό 
τρόπο τι σημαίνει πληροφορία και πώς μπορεί η πληροφορία να είναι συνώνυμο της συ- 

σκότισης. Αρχίσαμε να ασχολούμαστε με το θέμα των "παράνομων" μεταναστών πεισμέ¬ 
νοι ότι ο ελληνικός καπιταλισμός βλέπει στο πρόσωπό τους υποτιμημένους εργάτες αλλά 
και ενθυμούμενοι στοιχεία από τπν ιστορία της μετανάστευσης από το 1990 και μετά, εν¬ 
θυμούμενοι δηλαδή εποχές κατά τις οποίες "το καράβι δεν είχε γεμίσει" και οι "λαθρομε¬ 
τανάστες" ήταν αν μη τι άλλο χρήσιμοι -χρήσιμοι για εκμετάλλευση μέσα στην ελληνική 
καπιταλιστική κοινωνία. Ξεκινήσαμε με την παραδοχή ότι οι μετανάστες, εδώ αλλά και πα¬ 
ντού μέσα στο δυτικό κόσμο, είναι κομμάτι της εργατικής τάξης, ακριβώς επειδή όπως ό¬ 
λοι οι εργάτες, προσδιορίζονται πρώτα και κύρια από το γεγονός της εκμετάλλευσης της 
εργασίας τους. 

Οι σκοποί της μπροσούρας δηλαδή, κάθε άλλο παρά ακαδημαϊκοί ήταν, καθώς οι αυτό¬ 
νομες ομάδες ήταν ενεργά αναμεμειγμένες στην υπόθεση του αντιρατσισμού. Αντιθέτως, 
τα κίνητρα πίσω από την έκδοσή της ήταν μια προσπάθεια διεξόδου από τα προβλήματα 
που ταλανίζουν το λεγόμενο κίνημα εδώ και είκοσι χρόνια, από τις αδυναμίες που κάνουν 
τις απόψεις μας για τους μετανάστες να παραπαίουν μεταξύ ανθρωπισμού από τη μια και 
παντελούς αδυναμίας κατανόησης της πραγματικότητας από την άλλη. Μας βασάνιζε επί¬ 
σης και το γεγονός ότι μετά από τις ψευδαισθήσεις κοινωνικής ανέλιξης της δεκαετίας του 
'90, οι ζωές μας ήδη κατρακυλούσαν προς έναν νέο ολοκληρωτισμό, με τους μισθούς μας 
να βουλιάζουν και τις κάθε λογής απαγορεύσεις να εξαπλώνονται σε όλο και ευρύτερα πε¬ 
δία των κοινωνικών σχέσεων. Θεωρούσαμε τότε (κι εξακολουθούμε να το πιστεύουμε) 
πως δεν μπορεί να υπάρξει αυτόνομο ταξικό κίνημα που να μην είναι ταυτόχρονα αντιρα- 
τσιστικό κίνημα. 

Η εργασία που ξεκίνησε με αυτές τις αφετηρίες ήταν μεγάλη και επίπονη για τα μέτρα 
ανθρώπων που δουλεύουν για να ζήσουν. Οι αυτόνομες ομάδες έβαλαν κάτω την ιστορί¬ 
α των τελευταίων χρόνων αυτής της χώρας, μελέτησαν σε μεγάλο βαθμό όσα συνέβησαν 
στις πολυεθνικές κοινωνίες της δύσης από το 1960 κι έπειτα, συνέλεξαν εκθέσεις οργανώ¬ 
σεων για το ζήτημα, μελέτησαν τις νομοθεσίες άλλων κρατών για τη μετανάστευση, απο- 
δελτίωσαν για μεγάλο χρονικό διάστημα τα σχετικά με τη μετανάστευση δημοσιεύματα α¬ 
πό το καθημερινό τύπο, συζήτησαν συλλογικά και έθεσαν σε κριτική τις σχετικές ιδεολογί¬ 
ες, εργάστηκαν για να βάλουν όλα αυτά τα πράγματα σε μια σειρά, να βρουν τα κοινά 
τους χαρακτηριστικά και να συγκροτήσουν ένα νήμα σκέψης που κατέλπξε σε μια αρκετά 
σαφή και μαχητική άποψη. 

Καταλήξαμε, λοιπόν, υποστηρίζοντας ότι, όχι μόνο το ελληνικό κράτος δεν είναι "ανίκα¬ 
νο", αλλά ότι εδώ και σαράντα περίπου χρόνια όλα τα κράτη της δύσης εφαρμόζουν μια 
ενιαία πολιτική απέναντι στους ξένους εργάτες: αυτή της παρανομοποίησης της εργασίας. 
Ανακαλύψαμε ότι η μετανάστευση της εργασίας δεν ήταν πάντοτε "παράνομη" κι ότι αυ¬ 
τό που λανσάρει η κυρίαρχη αφήγηση των αφεντικών ως φρέσκο σχετικά πρόβλημα των 
κοινωνιών μας, η ύπαρξη δηλαδή μεταναστών χωρίς χαρτιά (ή "λαθρομεταναστών") δεν 
είναι παρά η συγκάλυψη του γεγονότος ότι τα αφεντικά μέσω του συλλογικού τους εκφρα¬ 
στή, δηλαδή του κράτους, αποφάσισαν μέσα σε μια δεδομένη ιστορική στιγμή και για πο¬ 
λύ συγκεκριμένους ιστορικούς λόγους να καταστήσουν την εργασία ενός μεγάλου κομμα¬ 
τιού της εργατικής τάξης παράνομη. Δεν θα εκθέσουμε εδώ το βάθος αυτής της απόψης, 
αρκεί μόνο να αναφέρουμε το πόσο ζωτική είναι η διατύπωση τέτοιων απόψεων για την 
υπόθεση του αντιρατσισμού, καθώς η κατάσταση με τους μετανάστες είναι μια υπόθεση 
για την οποία στην κοινωνία της πληροφορίας μιλούν μόνον οι δημοσιογράφοι, οι επιστή¬ 
μονες, οι φιλάνθρωποι, οι μπάτσοι και οι κάθε είδους απολογητές του συστήματος. Και μι- 

λούν όπως γνωρίζουν: σαν ατέρμονη παράθεση "πληροφοριών", δηλαδή σαν 
διαρκή ακύρωση της ιστορίας των κοινωνικών σχέσεων. Τα αποτελέσματα τπς νίκης 
τους είναι βαθιά πολιτικά και είναι εμφανή παντού γύρω μας. Το "μεταναστευτικό πρόβλη¬ 
μα" παραμένει "πρόβλημα" και ταυτόχρονα οι ντόπιοι εργάτες εξακολουθούν να παρα¬ 
μένουν ξένοι με τους μπ έλληνες αδελφούς τους, χαμένοι μεταξύ ρατσισμού, οικονομικής 
κρίσης και χρεών ακριβώς δηλαδή ενόσω οι ζωές τους αποκτούν αρκετά κοινά -σε ένα 
βαθμό- χαρακτηριστικά με τους μετανάστες εργάτες. 

Είναι εύκολα τέτοια εγχειρήματα; Είναι εύκολο να διυλίζει κανείς τπν πληροφορία και να 
ανακαλύπτει ξανά τπν ιστορία; Κάθε άλλο! Είναι όμως μονόδρομος, αν σκεφτεί κανείς ότι 
τπν προπαγάνδα των αφεντικών δεν τπν καταρρίπτει κανείς με κατάρες και αναθέματα. 
Αλλά και ότι ουδέποτε οι κινηματικές απόψεις που θέλουν να διεκδικούν μια αξιοπρέπεια 
και μια μαχητικότητα φτιάχτηκαν αυτόματα και με αυτονόητους τρόπους. Αντιθέτως, 
χρειάζονται μέθοδος, επιμονή, συλλογική εργασία, σκέψη και φυσικά τα αναλυτικά εργα¬ 
λεία και οι αντίστοιχες υποδομές. 

Αρχείο και Βιβλιοθήκη: άλλος ένας όγκος βιβλίων; 

Η ιδέα του αρχείου και της βιβλιοθήκης στην Καλλιδρομίου δεν προέκυψε συνεπώς από 
κανέναν αυτοματισμό του είδους: "βρήκαμε τέσσερα ντουβάρια, τι να τα κάνουμε; Ας τα 
κάνουμε βιβλιοθήκη...". Οι αυτοματισμοί στπ σκέψη και τη δράση είναι σύμβουλοι που α¬ 
πό παλιά μάς φαίνονται εχθρικοί. Ούτε βέβαια τρέφουμε ψευδαισθήσεις ότι κάπου εκεί έ¬ 
ξω υπάρχει ένα πλήθος υποκειμένων που διψάει για γνώση. Η ιδέα ότι μια βιβλιοθήκη που 
ανοίγει τις πόρτες τπς και λέει "ωραία, τώρα σας περιμένουμε", ξέρουμε ότι είναι μια ιδέ¬ 
α ευθύς εξαρχής προορισμένη να αποτύχει. Όμως δεν είναι αυτή η περίπτωσή μας. 

Η βιβλιοθήκη είναι για εμάς μία χρήσιμη υποδομή. Στπ βάση της όμως υπάρχουν ορισμέ¬ 
νες βασικές προϋποθέσεις, όπως η συλλογική εργασία, π συλλογική σκέψη και π κριτική ώ¬ 
στε αυτή π βιβλιοθήκη να μπν είναι απλά άλλος ένας όγκος αδιάβαστων βιβλίων, αλλά έ¬ 
να εργαλείο για μορφωτικές εκδηλώσεις, εκδόσεις και συλλογική έρευνα με απεύθυνσπ σε 
αυτό που λέμε κίνημα. 

Και ποιοι στην τελική είμαστε εμείς; Είμαστε εργάτες και εργάτριες, εργαζόμενοι και ά¬ 
νεργοι, απόφοιτοι και απόφοιτες σχολών, φοιτητές και φοιτήτριες. Είμαστε αυτοί που έχου¬ 
με νιώσει καλά στο πετσί μας ότι π εποχή και π κοινωνία στην οποία ζούμε θεωρεί ότι π 
νεολαία δεν τπς είναι χρήσιμη, ότι περισσεύουν οι γνώσεις τπς, οι δεξιότπτές της και η ι¬ 
κανότητά τπς για εργασία. Καταδικασμένη καθώς είναι να αναζητά δουλειές που δεν υ¬ 
πάρχουν, να εργάζεται περιστασιακά για ψίχουλα, να βυθίζεται ατομικά σ' έναν μέρα με 
τπ μέρα απελπιστικό αγώνα για επιβίωση, καταλήγοντας να νιώθει ακόμη και υπαρξιακά 
ανίκανη, άχρηστη. Εμείς, λοιπόν, ως κομμάτι αυτής τπς κοινωνίας, παίρνουμε αυτή τπν α¬ 
συνήθιστη πρωτοβουλία, επειδή οι κατά τα άλλα συνηθισμένες πρακτικές του ατομισμού, 
της παραίτησης, τπς απόγνωσης που φέρνει π λογική του "ο καθένας μόνος του" αποτε¬ 
λούν αποδεδειγμένα καταστροφικές απαντήσεις για όλους μας στις δύσκολες εποχές που 
έρχονται. Θέλουμε απεναντίας να αποδείξουμε ότι οι γνώσεις και οι δεξιότητες που 
διαθέτουμε μπορούν να είναι κοινωνικά χρήσιμες, σε πείσμα των από πάνω που 
έχουν βαλθεί να τις υποτιμήσουν. Θέλουμε να δείξουμε ότι σε αυτή την κοινωνία μπο¬ 
ρούν να υπάρχουν δυνάμεις, από τα κάτω οργανωμένες, οι οποίες ενωμένες μπορούν με 
τη συλλογική τους εργασία να παράξουν κοινωνικά χρήσιμο έργο. 

Η πρωτοβουλία μας είναι ασυνήθιστη, το ξέρουμε. Δεν χρηματοδοτείται, ούτε υποστη¬ 
ρίζεται από κόμματα, μήντια, μη κυβερνητικές οργανώσεις, παρά από τα λιγοστά που έ¬ 
χουμε στην τσέπη και τις συλλογικές μας δυνατότητες και εμπειρίες. Ξέρουμε πως αυτό 
προξενεί καχυποψία σε μια κοινωνία που έχει μάθει από τα πάντα να βγάζει χρηματικό ό¬ 
φελος. Ξέρουμε, ακόμη, πως η επιλογή της κατάληψης στην Καλλιδρομίου βρίσκει εξαρ¬ 
χής εχθρούς ανάμεσα σε εκείνους που προτιμούν στη γειτονιά τους ένα κτίριο με παρελ¬ 
θόν, παρόν και μέλλον εγκατάλειψης, δηλαδή εντέλει με ιδιότητα αντικοινωνική, μόνο και 
μόνο επειδή είναι ιδιοκτησία ενός ιδρύματος, από το να βλέπουν ανθρώπους να του δί¬ 
νουν ζωή και χρήση για κοινωνικούς σκοπούς. 

Και στις δύο περιπτώσεις, έχουμε να πούμε πως ούτε γιατρικό ενάντια στην καχυποψία 
διαθέτουμε, ούτε και έχουμε την επιλογή να πράξουμε κάτι διαφορετικό από αυτό που ή¬ 
δη κάνουμε. Προσδοκούμε δηλαδή σε ένα υλικότατο όφελος από την κίνηση που κάνου¬ 
με, μόνο που δεν είναι χρηματικό: να σώσουμε τους εαυτούς μας (μαζί με όσους και όσες 
αναγνωρίζουν και σέβονται τους σκοπούς μας) από την απόγνωση, τη μιζέρια, την αυτο- 
ϋποτίμηση, την παραίτηση και τον ατομισμό όπου θέλουν να μας βυθίσουν οι από πάνω 
μας. Αυτοί είναι οι λόγοι, αυτά είναι τα κίνητρα, αυτοί είναι οι σκοποί μας και θεωρούμε 
ότι έχουν κάθε δικαίωμα να βρίσκουν διέξοδο έκφρασης, σε χώρους όπως στην Καλλιδρο- 
μίου. Λόγοι και σκοποί που λείπουν από μία κοινωνία που καταρρέει, κι όμως είναι αυτοί, 
οι τόσο ζωτικοί που της χρειάζονται σήμερα περισσότερο από κάθε άλλη φορά, ως άμυ¬ 
να και διέξοδος στους δύσκολους καιρούς που έρχονται. 

Η επιλογή της κατάληψης 

Είπαμε και προηγουμένως: εμείς που προχωρήσαμε στην κατάληψη ενός κτιρίου "που δεν 
μας ανήκει" δεν είχαμε άλλη επιλογή. Άλλωστε και τι ακριβώς μας ανήκει σε τούτη την 
εποχή; Λένε πως μας ανήκουν τα ψίχουλα που παίρνουμε για μισθό. Λένε πως μας ανήκει 
η μιζέρια και η κακομοιριά που άλλοι μας έχουν επιβάλει. Έχουμε συνεπώς πλήρη 
συνείδηση ότι σε έναν κόσμο όπου μας έχουν κλέψει τα πάντα, όλες οι συλλογικές μας 
προσπάθειες βαφτίζονται "παράνομες". Είναι παράνομη λοιπόν η κατάληψη του 
εγκαταλειμμένου κτιρίου, το ξέρουμε αυτό. Αλλά μήπως στην τελική εννοούν πως 
παράνομοι είναι οι κοινωνικοί σκοποί μας; Μήπως εννοούν πως κοινωνικό έργο είναι ένα 
κτίριο να ρημάζει από εγκατάλειψη, αρκεί να μην θίγεται η ιδιοκτησία, και αντικοινωνική 
πράξη είναι να αποκτήσει χρησιμότητα συλλογική; 

Εμείς από μεριάς μας πάντως όσα λέμε τα εννοούμε. Πριν από κάμποσο καιρό 
επιχειρήσαμε να λειτουργήσουμε το εγχείρημά μας κάνοντας κατάληψη σε ένα 
εγκαταλειμμένο κτίριο μιας άλλης γειτονιάς στην Αθήνα. Κι εκεί είχαμε εξαγγείλει δημόσια 
τους σκοπούς μας, κι εκεί ήρθαμε αντιμέτωποι με την "παρανομία" μας. Εντέλει κέρδισε ο 
καθόλα νόμιμος ιδιοκτήτης, φιλοδωρώντας τη γειτονιά με ένα ρημάδι επικίνδυνο λόγω 
σταδιακής κατάρρευσης ακόμη και για τους περαστικούς. Παρακάτω, παραθέτουμε το 
κείμενο που μοιράσαμε στη γειτονιά εκείνη πριν από λίγες μέρες, υπενθυμίζοντας ότι η 
βραχύβια παρουσία μας εκεί, παρότι παράνομη, ήταν ειλικρινής ως προς τους σκοπούς 
της, επίμονη στις προθέσεις της (αφού καταλάβαμε ένα άλλο κτίριο για το εγχείρημά μας) 
και ότι τελικά θα μπορούσε να αποβεί επωφελής για την ίδια τη γειτονιά αν σκεφτεί κανείς 
ότι εξακολουθεί να γειτνιάζει με ένα κτίριο που σαπίζει, μόνο και μόνο επειδή ο ιδιοκτήτης 
του δεν μπορεί να βγάλει λεφτά από αυτό. 

Ρειςϊθ 13 



Παραθέτουμε αυτό το κείμενο και για έναν άλλο λόγο: π κατάληψη είναι μία πράξη που 
μόνο μέσα από την κοινωνική υποστήριξη μπορεί να επιβιώσει, να αντέξει και να 
νομιμοποιηθεί. Απαραίτητες προϋποθέσεις για την υποστήριξή της είναι η εμπιστοσύνη 
και η αναγνώριση των σκοπών μας. Πολλοί από τη γειτονιά μάς έχουν τιμήσει με την 
εμπιστοσύνη τους και τους ευχαριστούμε γι' αυτό. Άλλοι έχουν σταθεί πιο επιφυλακτικοί. 
Σε κάθε περίπτωση, κάνουμε διαρκή έκκληση στη γειτονιά αυτή των Εξαρχείων να μας 
στηρίζει, ηθικά και πολιτικά, καθώς δεν είναι όλοι σε τούτη την κοινωνία αφερέγγυοι και 
αναξιόπιστοι, καθώς επίσης η εμπιστοσύνη είναι μια ζωτική σχέση στην εποχή μας την 
οποία πρέπει να ξαναεφεύρουμε. Αυτήν ακριβώς τη σχέση κρίναμε σκόπιμο να 
υπενθυμίσουμε πριν από λίγες μέρες και στους προηγούμενους γείτονές μας, παρότι 
είμαστε πλέον μακριά τους. Πιο συγκεκριμένα τους απευθύναμε τα εξής: 

Αγαπητοί γείτονες και γειτόνισσες, 

Εμείς που υπογράφουμε αυτό το κείμενο είμαστε οι ίδιοι που, κάπου στις αρχές του Ιουλίου 
που μάς πέρασε, προσπαθήσαμε να καταλάβουμε το εντυπωσιακό αλλά ρημαγμένο 
εγκαταλειμμένο κτίριο που βρίσκεται ακριβώς απέναντι από το δημοτικό σχολείο. Είχαμε τότε 
ισχυριστεί ότι σκοπεύαμε να το μετατρέψουμε σε δημόσια μη πανεπιστημιακή βιβλιοθήκη, 
αρχείο και χώρο μορφωτικών εκδηλώσεων. Οι αντιδράσεις σας μπροστά στους ισχυρισμούς 
μας ήταν ανάμικτες. Από έγκριση που συνόρευε με τον ενθουσιασμό μέχρι απόλυτη 
δυσπιστία απέναντι σε εμάς και τις προθέσεις μας. 

Ποιος ξέρει; Ίσως στους καιρούς μας η δυσπιστία να είναι και η πιο δικαιολογημένη των 
αντιδράσεων, ειδικά απέναντι σε κάποιους που ισχυρίζονται πως κάνουν ό,τι κάνουν "δίχως 
να αποκομίζουν χρηματικό όφελος". Γιατί αν θυμάστε, αυτό ακριβώς ισχυριστήκαμε 
προσπαθώντας από τη μια να κερδίσουμε την υποστήριξή σας και ίσως τη συνενοχή σας 
στην παρανομία μας (το λέμε εκτός εισαγωγικών γιατί πράγματι παρανομία ήταν, απλά εμείς 
δεν δίναμε δεκάρα τσακιστή για το θέμα) και από την άλλη να εξηγήσουμε τους λόγους για 
τους οποίους κατά τη γνώμη μας είχαμε κάθε δικαίωμα να παρανομήσουμε 
καταλαμβάνοντας το εγκαταλειμμένο κτίριο που ρήμαζε και ακόμη ρημάζει ανενόχλητο 
απέναντι από το σχολείο. 

Φυσικά η δικαιολόγησα του γιατί διαπράττουμε παρανομίες και είμαστε περήφανοι γι ’ αυτό, 
δεν έμενε στην απουσία χρηματικού οφέλους. Συνεχίζαμε πληροφορώντας σας ότι εμείς οι 
βραχύβιοι καταλήψιες της γειτονιάς σας ήμασταν άνεργοι και εργάτες, άνδρες και γυναίκες, 
φοιτητές και απόφοιτοι σχολών και ότι νιώθαμε πως, καθώς η κρίση καλπάζει, οι ικανότητές 
μας γίνονται όλο και λιγότερο αναγκαίες για το κεφάλαιο. Ότι η κατάληψη του κτιρίου και 
τα όσα θα ακολουθούσαν ήταν ο τρόπος μας να κάνουμε τις ικανότητές μας να δουλέψουν 
για έναν σκοπό κοινωνικά χρήσιμο. Και ότι αντιθέτως, η επιμονή του ιδιοκτήτη να αφήνει το 
κτίριο να ρημάζει μόνο και μόνο για να νιώθει τη θαλπωρή της ιδιοκτησίας να του ζεσταίνει 
τα λαγόνια, ήταν η μοναδική αντικοινωνική συμπεριφορά στην όλη υπόθεση, αν κανείς 
ψάχνει για τέτοια πράγματα. 

Γνωρίζουμε ότι πολλοί από εσάς δεν πείστηκαν καθόλου από τα επιχειρήματα που 
αραδιάζαμε. Και το γνωρίζουμε γιατί η άφιξη της αστυνομίας και των ιδιοκτητών ήταν 
άμεση όσο επιτρέπουν οι σύγχρονες τηλεπικοινωνίες, η υποστήριξη της ιδιοκτησίας από την 
αστυνομία άτεγκτη όσο πάντοτε και η προσαγωγή μας στο αστυνομικό τμήμα με τις 
κατηγορίες που μάς άξιζαν... μοναχική με τρόπο που δεν μας άξιζε. 

Ίσως όσοι δεν μάς πίστεψαν να είχαν τους λόγους τους. Εμείς πάντως λέγαμε αλήθεια και 
η απόδειξη είναι ότι, μετά τη "δίκαιη" τιμωρία μας, δεν το βάλαμε κάτω. Βρήκαμε άλλο 
κτίριο για κατάληψη, δουλέψαμε όσο μπορούσαμε, και τελικά την "μη πανεπιστημιακή 
βιβλιοθήκη" που λέγαμε την στήσαμε αλλού! Το όνομα που της δώσαμε είναι "Αρχείο 71" 
και τη στιγμή που διαβάζετε αυτές τις γραμμές είναι έτοιμη να λειτουργήσει. 

Ποιος ξέρει; Μπορεί και να μην κάναμε εμείς κάτι καλά. Κάποιοι θα έλεγαν ότι φανήκαμε 
περισσότερο πολιτικοποιημένοι απ' ό,τι έπρεπε, περισσότερο αντίπαλοι της ιδιοκτησίας απ' 
ό,τι σηκώνουν οι εποχές. Εμείς διαφωνούμε κάθετα. Και νομίζουμε ότι θα πρέπει να το 
σκεφτείτε κι εσείς. Η υποστήριξη του ιερού θεσμού της ιδιοκτησίας, στην περίπτωση της 
γειτονιάς σας, κατέληξε σε ένα ακόμη κτίριο που, ενώ θα μπορούσε να είναι κοινωνικά 
χρήσιμο, έχει μείνει να σαπίζει και θα εξακολουθεί να σαπίζει για όσο ο ιδιοκτήτης του (που, 
ω του θαύματος, είναι εργολάβος και μένει σε ιδιόκτητο ακίνητο στην Κηφισιά) δεν μπορεί 
να βρει τρόπο να βγάλει λεφτά από αυτό. Από τη μεριά του έχει δίκιο. Γιατί η αποκόμιση 
χρηματικού οφέλους είναι το μοναδικό κίνητρο και η μοναδική χρήση που καταλαβαίνει η 
ιδιοκτησία. Αυτό το σύστημα αξιών και αυτή τη θέαση του κόσμου υπερασπίστηκαν εκείνοι 
που έσπευσαν να ειδοποιήσουν τους ιδιοκτήτες. Ε, να τις χαίρονται τις αξίες τους! Ελπίζουμε 
να είναι ικανοποιημένοι με τον εαυτό τους όποτε βλέπουν το ρημάδι να εξακολουθεί να 
ρημάζει. 

Φυσικά όμως, εκείνο που πονάει δεν είναι τα ντουβάρια και τα πατώματα που πέφτουν. 
Εκείνο που πονάει είναι ότι αδυνατούμε να βρούμε συλλογικούς σκοπούς και συλλογικούς 
τρόπους να φέρουμε εις πέρας αυτούς τους σκοπούς. Ότι αδυνατούμε να ανακαλύψουμε 
την εμπιστοσύνη μεταξύ μας και μαζί να αντιληφθούμε το κοινό ταξικό μας συμφέρον. Και 
πάει λέγοντας. 

Εν πάση περιπτώσει: όπως είπαμε, παρά τις φιλότιμες προσπάθειες των εργολάβων, της 
αστυνομίας και των φίλων τους, εμείς καί κτίριο για κατάληψη βρήκαμε καί τη βιβλιοθήκη 
μας τη φτιάχνουμε. Η πρώτη μας δημόσια εκδήλωση θα γίνει την Παρασκευή 16 
Δεκεμβρίου στις 19:00 το απόγευμα στο κατειλημμένο κτίριο του Αρχείου 71 στην οδό 
Καλλιδρομίου στο κέντρο της Αθήνας. Εκεί θα εξηγήσουμε τη λειτουργία και τους σκοπούς 
του εγχειρήματος, 

Με το παρόν, θα θέλαμε να ευχαριστήσουμε όποιον μας είπε μια καλή κουβέντα κατά τη 
διάρκεια της σύντομης παραμονής μας στη γειτονιά σας, να υπενθυμίσουμε ότι δεν είναι 
όλοι σε τούτη την κοινωνία αφερέγγυοι και υστερόβουλοι και να καλέσουμε όποιον 
ενδιαφέρεται για τους σκοπούς μας να παραστεί. Όσα λέμε λίγο παραπάνω για την 
ανακάλυψη της εμπιστοσύνης εξακολουθούν να ισχύουν. 

Φιλικά 

Η διαχειριστική συνέλευση του Αρχείου 71 
12/2011 

Υ.ί: Για περισσότερες πληροφορίες σχετικά με το πού και πότε, κοιτάξτε την αφίσα με τίτλο 
"Μια βιβλιοθήκη στην εποχή της πληροφορίας" και υπογραφή "Αρχείο 71" που κολλήθηκε 
στη γειτονιά σας ταυτόχρονα με το μοίρασμα αυτού του χαρτιού. Η ηλεκτρονική μας 
διεύθυνση είναι: 3γχθιο 71 @γ9ΐΊθοχοΓη. 

Το Αρχείο 7Ί 

Το αυτομορφωτικό μας εγχείρημα λέγεται Αρχείο 71 και έχει συνέλευση με σταθερά μέλη, 
τα οποία αποφασίζουν για όλα τα ζητήματα που αφορούν τη διαχείρισή του και το στη¬ 
ρίζουν οικονομικά με μηνιαίες συνδρομές. Αποτελείται από τους εξής τομείς: 

-τη βιβλιοθήκη, που περιλαμβάνει βιβλία ιστορικά, πολιτικά, κοινωνιολογικά, φιλοσοφικά 
-το κινηματικό αρχείο, με αντικείμενο τη συλλογή, την αρχειοθέτηση και την αποδελτίωση 
έντυπου υλικού από τον ακροαριστερό, τον αυτόνομο και ευρύτερα τον αντιεξουσιαστικό 
χώρο 

-το ημερολόγιο, με αντικείμενο την ηλεκτρονική αρχειοθέτηση σε βάση δεδομένων ρεπορ¬ 
τάζ και άρθρων της επικαιρότητας από τον καθεστωτικό τύπο 
-το οπτικοακουστικό αρχείο, που συλλέγει ντοκιμαντέρ και φωτογραφικό υλικό 
-τις εκδόσεις. 

Το υλικό του Αρχείου είναι προσβάσιμο σε άτομα και συλλογικότητες που επιθυμούν να 
το αξιοποιήσουν για αυτομορφωτικούς και κινηματικούς σκοπούς. 

Όσοι και όσες ενδιαφέρονται μπορούν να το επισκέπτονται κάθε Πέμπτη 5.00-8.00μμ και 
Σάββατο 12.00- 4.00μμ. 

Το αρχείο δέχεται επίσης δωρεές, δηλαδή βιβλία, έντυπα, περιοδικά, προκηρύξεις και πα¬ 
λιές εφημερίδες. 

Ευχαριστούμε, τέλος, όσους και όσες μας έχουν ήδη στηρίξει με τέτοιες δωρέες, δείχνο¬ 
ντας εμπιστοσύνη στους σκοπούς μας. 






















